ming030890/wiki-yue-high-quality huggingface dataset:
幾何學史

幾何學史係指幾何學嘅歷史。經典嘅幾何學可以追溯到去古希臘數學家歐幾里得嘅著作幾何原本。

文明早期
幾何學早喺公元前 2,000 年嗰陣嘅兩河流域文明同古埃及已經存在。當時嘅人已經識得觀察周圍環境，得知長度、角度同面積等嘅概念，仲識用呢啲概念嚟做測量、建築施工同天文學等嘅工作，而且仲有寫文獻記低同教授幾何學知識，例如嚟自公元前 1850 年嘅莫斯科數學紙草書（Moscow Papyrus；一份古埃及紙草文獻）就有提供方程式計 3D 物體嘅體積。

古希臘
古希臘係幾何學嘅一個黃金時期：古希臘哲學家畢達哥拉斯（Πυθαγόρας；公元前 580 - 500 年）證明咗畢氏定理，呢條定理到咗廿一世紀初係人都識咁滯，而且仲成日畀人攞去用；屬於幾何學基礎之一（兼史上歷史最悠久嘅教科書之一）嘅《幾何原本》（Elements）就係出於大約公元前 300 年嘅，而喺呢本書入面歐幾里得引入咗公理等嘅概念，畀人指係確立咗幾何學嘅數學嚴謹性；除此之外，好出名嘅阿基米德（Ἀρχιμήδης）亦都做咗唔少幾何學方面嘅研究，例如用當時前所未有咁高嘅準確度計出圓周率嘅確切數值呀噉。同期嘅印度亦都有出到唔少有睇頭嘅幾何學研究。

中世紀
睇埋：代數幾何同伊斯蘭黃金時期
中世紀嗰陣嘅伊斯蘭世界有對幾何學作出咗貢獻，尤其係代數幾何。例子可以睇吓波斯人數學家奧瑪開儼（波斯文：عمر خیّام，羅馬字係 Omar Khayyam）對一元三次方程同四邊形做嘅研究噉。

15 世紀後
睇埋：啟蒙時期同非歐幾里得幾何
17 世紀嘅歐洲出到好多重要發現，當中最出名嘅要數法國數學家笛卡兒（René Descartes）同埋費馬（Pierre de Fermat）發展出解析幾何－分析幾何用坐標分析幾何物體，畀人指係幫打後嘅微積分同精確物理學舖咗路。
非歐幾里得幾何嘅諗頭係喺 19 世紀出嘅，而呢套幾何理論框架可以話係根本噉改變咗世人對幾何學嘅諗法，挑戰咗當時嘅好多根本假設－睇返上面講到，非歐幾何挑戰咗歐幾里得嗰幾條個個都覺得係啱嘅公理。
幾何羣論

幾何羣論係數學嘅一個分枝，研究有限生成羣嘅代數性質同一啲可以被佢作用嘅空間嘅幾何、拓樸性質嘅關係。
幾乎簡單羣

喺羣論入面，幾乎簡單羣係指一個羣，佢裝住一個唔交換簡單羣，而且被嗰個簡單羣嘅自同構羣裝住。用符號嚟寫，一個羣A係幾乎簡單若且唯若有個唔交換簡單羣S，符合。

例子
明顯，唔交換簡單羣同埋成個自同構羣都係幾乎簡單羣，但係其實有真（proper）嘅例子，即係唔係呢種明顯嘅例子。
對  或 ，對稱羣  係簡單交錯羣  嘅自同構羣，所以都係「明顯」嘅例子。
，終於有「真」嘅例子嘞，因爲  喺  同  之間，並且唔等於佢哋兩個，呢個例子背後嘅原因係  有非凡外自同構。 同  之間仲有其他出名嘅羣，例如 Mathieu羣 同埋射影一般線性羣。

性質
唔交換簡單羣嘅自同構羣係完整羣（共軛映射係打去自同構羣嘅同構），但係個自同構羣嘅子羣就未必係完整嘅。

結構
根據Schreier猜想（而家一般視爲有限簡單羣分類嘅推論），有限簡單羣嘅外自同構羣係一個可解羣，所以所有幾乎簡單羣都係可解羣沿著個簡單羣嘅擴展。
幾何分佈

兩個幾何分佈嘅概率質量函數圖；x 軸係 。
幾何原本

《幾何原本》係古希臘數學家歐幾里得嘅數學著作，有13卷，內容除咗平面幾何同立體幾何（夾埋叫歐幾里得幾何），重包括數論同無理數。
《幾何原本》嘅中文版喺1607年由大明學者徐光啟同意大利傳教士利瑪竇合作翻譯。
幾何學理論基礎

幾何學理論基礎（英文：foundations of geometry）係指嘗試用公理化嘅方式推導出一套有系統嘅幾何學嘅數學性研究。歐幾里得幾何同非歐幾里得幾何都各有各自嘅一套公理基礎。

歐氏公理
睇埋：歐幾里得幾何
歐幾里得幾何（Euclidean geometry）係由古希臘數學家歐幾里得諗出嚟嘅一套幾何學，亦係公元頭嗰兩個千年內嘅標準幾何學。响佢本名著《幾何原本》（Elements）裏面，歐幾里得提出咗五條公理，以「假設咗呢五條公理係真確」做前提嚟諗幾何學：
是但搵兩點  同  嚟睇，嗰兩點之間都可以有條獨一無二嘅直線將兩點連接埋一齊。
一條直線（最少理論上）可以無限噉延長。
有咗「圓心」同「直徑」呢兩樣資訊，就可以建構一個圓形。
所有嘅直角冚唪唥都係一個板嘅。
平行公設（parallel postulate）：是但搵條線  同點 ，當中  唔喺  上面，都實會有一條獨一無二嘅直線會係通過  得嚟又唔會同  相交嘅－即係話呢條線同  平行。而如果兩條線之間唔係平行，噉兩條線無限延長最後實會令到兩條線相交（好似下圖噉）。
然後歐幾里得就攞住呢五條公理、用數學證明嘅方法證明咗當時已知嘅幾何學定理。
子句

子句（粵拼：zi2 geoi3；英文：clause），又叫從句，係一種文法單位。喺句法學上，子句可以理解為係會包含兩樣嘢：
主語，依個主語可以係實際講咗出嚟，又可以係暗示咗存在嘅；
謂語，簡化講就係指一啲會講主語相關資訊嘅字詞；
例如明仔行上廣州可以做一句子句，當中明仔係主語，而行上廣州係謂語。子句可以分做主要子句同埋從屬子句兩大種，當中主要子句可以按功能嚟分類，從屬子句可以係關係子句，用嚟黐落去一個名詞度描述個名詞。

基礎定義
内文：主語同謂語
睇埋：語句同句法學
主語同謂語係兩個緊密相關嘅概念。主語通常會係一個名詞，而謂語通常會包含動詞，一句子句可以想像成係描述緊一件事件，件事件係「主語做出謂語所指嘅嗰樣行動，或者具有謂語所指嘅嗰種狀態」。
子句係語句入便嘅基本句法單位，由主語同謂語組成，謂語通常會包含動詞。一段子句可以表達一個完整嘅諗法，亦可以係做較大語句嘅結構嘅一部分。子句可以分做兩大種：主要子句同從屬子句 ——前者係指能夠獨立存在嘅子句，語義上傾向表達到完整意思，而後者就係指唔能夠單獨存在嘅子句，語義上傾向表達唔到完整意思。從屬子句往往會透過因為、所以、但係等嘅連接詞黐落另外一段子句嗰道，形成一句有完整意思嘅語句。舉返個例子說明：
主要子句：「香港而家落緊大雨。」
從屬子句：「因為香港而家落緊大雨。」
——兩句嘢都有主語（香港）亦有謂語（而家落緊大雨），兩者嘅一個重要分別在於句 2 唔可以獨立成句，要褦埋（例如）我唔出街喇噉嘅語句，變成我唔出街喇，因為香港而家落緊大雨（想像講嘢嘅人同身處加拿大嘅親戚通緊話）先可以成為一個完整嘅意思。
要留意嘅係，語言學家界定子句依個概念嗰時，係以句法而非語義做依歸嘅，即係話一句嘢算唔算子句，要睇佢嘅文法特性。就算句嘢完全語無倫次冇咩連貫意思可言，佢都可以算係子句，例如：
主要子句：「隻字詞喺道瞓晏覺。」
從屬子句：「因為隻字詞喺道瞓晏覺。」
粵語以外嘅語言，都可以用同樣方法嚟諗。

功能分類
主要子句可以按功能分做以下呢幾種：
陳述句：用嚟說明事實；喺粵語當中，呢種語句通常會係主語-動詞-賓語噉嘅樣，亦可以有主語-將-賓語-動詞噉嘅樣，菠蘿包相關嘅例句：
祈使句：用嚟要求對方做某啲嘢；喺粵語當中，呢種語句可以有好多款，例如係動詞-賓語（VO）噉款，有陣時亦可以係動詞-賓語-主語（VOS）噉款，主語通常暗示咗係聽嘢嗰個人，例句：
疑問句：用嚟提問，喺粵語當中可以有好多個款；如果講嘢嘅人想知某樣嘢係咪成立，可以用 X-唔-X 噉嘅結構（正反問句），由幾個當中揀一個嘅問句（選擇問句）可以用定係、抑或嘅結構，而比較開放嘅問句就好多時會用點-X（點解、點樣）嘅結構... 等等。例句：
正反問句：「你識唔識講法文？」
選擇問句：「你鍾意白雪公主定係灰姑娘？」
點解問句：「你點解想見呢份工？」
... 等等。

關係子句
内文：關係子句
關係子句係從屬子句一種，專門用嚟褦落一隻名詞或者代名詞嗰道，對隻名詞作出進一步嘅描述。喺廿一世紀初嘅粵語入便，關係子句會擺喺佢褦住嘅名詞嘅前面，並且以嘅或者指示詞加量詞（嗰個同嗰件等）嘅結構嚟連接個名詞，舉幾個例子說明：
關係子句可以再細分做抽咗主語同抽咗賓語兩種：用返上面嘅例句，喺阿明養當中貓仔係關係子句嘅賓語（貓係被養嗰方），而喺食緊嘢當中貓仔係關係子句嘅主語（佢食緊嘢，嘢被佢食緊）——喺例 1 裡便關係子句彷佛好似「個賓語抽咗出嚟」噉，而喺例 2 裡便關係子句就彷佛好似「個主語抽咗出嚟」噉。
粵語以外嘅語言，都可以有關係子句嘅現象。例如英文噉，英文最常見嘅做法，係將關係子句擺喺佢褦住嘅名詞後，並且以 that（泛用）同 who（個重點名詞係指人先用得）等嘅字眼嚟連接。例句：
關係子句好多時都要搵某啲嘢嘜住，表示「呢句嘢係關係子句」——如果一隻噉嘅字詞係代名詞，佢就算係一個關係代名詞。例如粵語冇關係代名詞但都會用嘅同指示詞加量詞結構嚟標記關係子句喺邊，而英文就好興用 that who whom 等嘅關係代名詞。但係某啲語言喺某啲情況下，可以直接省略咗呢啲字詞佢，講英文嘅做法嘅話，如果一句關係子句係屬於「抽咗賓語」型嘅，英文語句通常都可以省略關係代名詞，例如以下嘅語句喺廿一世紀初英文當中都係可接受嘅：
子公司

子公司 (英文：Subsidiary) 係一間完全畀另一間公司所擁有嘅公司。有控制權嗰間公司通常會叫做“母公司”。一間子公司基本上一定要跟母公司嘅任何規定，但係通常就會有返自己嘅行政部門。
一間子公司可以係有限公司，亦可以係國有公司。為咗方便起見，好多跨國公司都會用子公司嘅模式，嚟維持公司運作嘅效率。有子公司嘅公司包括：Berkshire Hathaway、華納兄弟、迪士尼、或者花旗集團；仲有比較專門嘅公司都會有子公司，例如 IBM、施樂、同埋 Microsoft等等。好多呢啲公司係有幾層嘅子公司，造成一個龐大嘅系統。
子共

子共（？—？），尊號宋前閔公、宋前湣公，係宋國第五任君主，同時係宋丁公子申大仔。
佢有兩個仔，分別係大仔弗父何同埋細仔子鮒祀。但係佢最後選擇傳位畀細佬子熙，令到細仔鮒祀好嬲，結果鮒祀殺死咗叔叔子熙，之後推舉大佬弗父何做君主。但係弗父何唔接受，所以鮒祀就自立為君主，而弗父何就獲封為上卿，獲封地栗（即依家河南商丘）。而孔子就係弗父何嘅十世孫。
巴布亞皮欽文

巴布亞皮欽文（Tok Pisin），係巴布亞新畿內亞嘅其中一隻語文，大約400萬人用緊。
巴庫

巴庫（粵拼：baa1 fu3，阿塞拜疆文：Bakı）係阿塞拜疆嘅經濟、文化中心兼首都。
巴彥洪戈爾盟

巴彥洪戈爾盟（Баянхонгор аймаг）係蒙古一盟，首府巴彥洪戈爾。
巴布達島

巴布達島響加勒比海，同安提瓜島組成一個國家。人口1500。
巴布馬利

巴布馬利（英文：Bob Marley，1945年2月6號—1981年5月11號）係牙買加唱作人，1962年出道，被睇成雷鬼樂嘅代表人物。
巴希爾

巴希爾（阿拉伯文：عمر البشير ‎，1944年1月1號—）係蘇丹第七任總統，1989年6月30號通過軍事政變上台。2018年12月，蘇丹爆發大規模示威（阿拉伯文：الاحتجاجات السودانية 2018-2019）要巴希爾落台。2019年4月11號，軍方包圍總統府（阿拉伯文：انقلاب 2019 في السودان），巴希爾辭職，隨後畀軍方逮捕。
巴帕蓋河

巴帕蓋河係俄羅斯一條河，由薩哈共和國負責管轄，屬維柳伊河嘅右支流，河道全長307公里，流域面積約4,650平方公里，發源自中西伯利亞高原，河水主要嚟自雨水。
希莫加

希莫加（Shimoga）係印度一座城，喺卡納塔克邦東部，係希莫加縣首府，面積70.01平方公里，2011年有人口322,505。
希茵里斯哥閑

希茵里斯哥閑（1805年5月11號—1890年2月11號，1805年5月11號喺柏林出世；1890年2月11號喺柏林度死）係個德國政治人。

生平
喺1830年，希茵里斯係位後生嘅麵包師，嗰陣嘅佢都係路易森斯塔特貧困委員會嘅主席。喺1839年，希茵里斯加入咗市政府。同嗰陣嘅好多個自由主義者一樣，佢嘅政治環境都喺改革派圈子存在緊。離開咗市政壇之後，希茵里斯成為咗第39位柏林榮譽市民，佢都擁有咗柏林嘅部分綠地、行人路樹同埋希恩里斯哥閑醫院。
喺希茵里斯哥閑死咗之後，佢嘅遺體喺路易斯斯塔特公墓嘅世襲墓地度安葬，因為佢同希茵里斯嘅其中一個孫女結咗婚，所以後尾建築師愛德華菲爾斯特瑙都埋咗喺度。
柏林嘅腓特烈區就係以佢嘅名嚟命名。
希莉施丹菲

希莉施丹菲（英文：Hailee Steinfeld ，1996年12月11號—）係美國女演員同歌手，喺2007年出道。
希西家

希西家（前739年—前687年）係南國猶大國王，前716年到前687年在位，屬聖經列王紀下嘅時期。
希菲托斯

希菲托斯係希臘神話入面中嘅神，管火、工藝，亦係奧林匹斯十二神其中一位，宙斯同赫拉個仔。
希蘭

希蘭係索馬里希爾謝貝利其中一個州，首府貝蘭德文。
延和

呢份表表示三個延和年號對應嘅西曆同干支。
延嗣寧國

延嗣寧國係西夏皇帝李諒祚嘅第一個年號，相當於公元1049年，前後總共1年。
延展實境

延展實境（粵拼：jin4 zin2 sat6 ging2；英文：Extended reality，XR）泛指一系列結合虛擬同真實環境、從而為用家帶嚟某啲體驗嘅人機互動方式，涵括虛擬實境、擴張實境同混合實境等嘅技術。
虛擬實境（VR）：用電腦產生一個完全虛擬嘅環境畀用家去體驗。
擴張實境（AR）：實時噉結合虛擬物件同埋現實世界嘅影像。
混合實境（MR）：結合虛擬同現實嘅物件，同 AR 分別在於 MR 會畀玩家用觸碰嘅方式同虛擬物件互動。呢類技術會配合振動科技，教電腦為用家提供「掂到啲虛擬物件」噉嘅感覺。
XR 技術最基本需要兩樣嘢：向用家呈現啲虛擬影像嘅部份——例如 VR 用嘅頭罩實有呢種功能（輸出裝置），以及係某啲形式嘅輸入裝置——例如《Pokémon GO》呢隻擴張實境遊戲，畀玩家透過撳部智能手機嚟向隻遊戲畀指示。

用途
睇埋：人機互動
延展實境有好多用途，例子有以下呢啲。
遊戲：到咗廿一世紀初，VR 同 AR 喺遊戲界都有受到採用；唔少電子遊戲製作工作者都覺得，VR 同 AR 等嘅技術可以畀玩家有「去咗另一個世界」噉嘅體驗，能夠達致傳統視像遊戲（要玩家齋靠撳掣嚟畀 input）達唔到嘅投入感。例如《Pokémon GO》就係一隻好成功嘅 AR 遊戲。
營銷：延展實境亦有畀人用嚟搞營銷 sell（粵拼：seu1）產品，例如 Gucci 就出咗 Gucci Town（Gucci 小鎮），畀顧客透過 VR 嚟幫佢哋嘅化身買 Gucci 嘅衫嚟著，仲有得玩小遊戲；事實係，「畀顧客透過 VR 體驗自己出嘅產品」係 VR 營銷嘅一種常見做法。
教育：延展實境相關技術喺教育上都有用，例如廿一世紀初嘅教育工作者成日都會畀學生用 VR 模擬做某啲工作，而呢種做法零舍常見於「教嗰樣嘢有一定危險性，老師唔想咁快畀學生實際郁手做」嘅情況——例子可以睇吓電工等嘅工作。
建築：喺建築設計上，建築師設計好要起嗰棟建築物之後，往往會希望以某啲途徑將佢個構想呈現畀其他人睇；喺廿世紀，建築師靠嘅係圖則同建築模型等嘅物品，而隨住延展實境技術興起，建築學界開始採用 VR，將心目中嘅建築物整做 VR 世界用嚟畀人參觀。
呀噉。

示範
喺 YouTube 等嘅平台上有大把影片，示範各種嘅 VR 做法。
（英文） 歡迎嚟到 Gucci Town
（英文） 用 VR 模擬學整車
（英文） 用 VR 嚟 present 建築設計
等等。
延安南泥灣機場

延安南泥灣機場（粵音：jin4 on1 naam4 nai4 waan1 gei1 coeng4）係喺中國陝西嘅一個機場，喺2013年嗰陣起好兼且喺2018年開放畀人用嚟搭飛機。
孻

孻喺廣東、福建一帶指喺所有兄弟姊妹之中最細嘅一個。有至後嘅意思，好似話：孻尾、孻叔。

講法
「孻仔拉心肝，孻女拉五臟」，即係最細嘅仔或女係最俾人𡃶嘅。
孻屘冰期

孻屘冰期（英文：Last Glacial Period, LGP），又孻屘冰河時期或者簡稱冰期，發生跟Eemian末期到新仙女木末期，涵蓋大概115,000年前到大概11,700年前段時間。
孿果鶴虱屬

孿果鶴虱屬（學名：Rochelia）係紫草目紫草科嘅一個屬。
學雷鋒紀念日

雷鋒喺1962年8月15號因為俾柞木桿銡爆咗天靈蓋過身之後，佢寫啲日記陸續噉俾部分新聞媒體報道，連嗰時份《中國青年》雜誌覺得佢係位模範，打算喺1963年3月2號出本合刊嚟介紹雷鋒啲事。1963年2月17號，《中國青年》雜誌啲人向毛澤東寫咗封信，希望佢幫雷鋒做題詞。毛澤東睇咗之後，話雷鋒都係從人民利益出發兼全心全意為人民服務，而寫咗「向雷鋒同志學習」嘅出名題詞。同年3月2號，毛主席寫嘅題詞好快寫咗入《中國青年》雜誌，兩日後亦俾新華社發咗通稿，過咗日又俾中國大陸各大報紙都寫咗毛主席「向雷鋒同志學習」嘅題詞。後嚟中共中央決定將每年3月5號做雷鋒紀念日。
孻屘冰最大期庇護埞

歐洲孻屘冰最大期啲庇護埞，20kya（千年前）。  Solutrean同Proto-Solutrean文化  Epi-Gravettian文化
孻屘冰最大期庇護埞係 25,000 到 20,000 年前北半球孻屘冰期陣時啲埞，人類同其他物種得存活喺裏頭噶。
撒哈拉以南非洲戥澳大利亞並冇受有影響跟冰川作用來，不過大部分地區都乾到冇人類住得，即使狩獵採集嘅人專業之極、適應力強之極都好。陣時美洲戥新西蘭仲未有人類。因此，啲庇護埞主要分佈喺歐亞大陸。其中有幾隻已經得到研究。
孽吻

《孽吻》係無綫電視時裝電視劇，羅嘉良、郭藹明、陶大宇、梁小冰等主演，共20集，監製潘嘉德。1993年製作，同年海外推出，1996年喺翡翠台首播。
學齡

學齡即係讀書嘅年齡限制。每個地區嘅年齡限制都唔同。

北美洲
加拿大
魁北克
内文：魁北克教育
喺魁北克省，開學喺八月尾，但係淨係計每年嘅9月30號嘅學生嘅足歲，例如入幼稚園低班嗰個學年，要9月30號夠4歲。
孟什維克

孟什維克 (俄文：меньшевики́，拉丁化：mensheviki, 直譯 「少數派」)係一個喺俄帝國同埋蘇俄嘅政治派，屬於共產主義嘅黨派。孟什維克代表住俄羅斯社會民主工黨（英文：RSDLP）比較溫和嘅成員，同比較激進嘅布爾什維克相對。佢哋嘅主要阿頭包括 Julius Martov 同 Pavel Axelrod。

歷史
喺1903年，孟什維克同布爾什維克嘅成員對俄國嘅共產主義願景出現咗分歧。孟什維克成員支持一個比較開放嘅革命，希望能夠吸納唔同背景嘅人。相反，布爾什維克成員認為搞革命係應該由專人做，所以支持一個小圈子革命組。到1912年，兩個派系正式分離，成為咗兩個黨派，但係依然用同一個名。
到1917年二月革命爆發嘅時候，兩個派系嘅分歧更加明顯咗。孟什維克選擇支持革命之後成立嘅俄國臨時政府，同時支持親民主嘅立憲民主黨。佢哋雖然都支持搞共產革命，但係同時認為國家都先要經過資本主義嘅階段，先知他有幾衰。相反，布爾什維克拒絕呢個講法，覺得俄國應該直接搞埋共產革命。
喺1917年嘅俄國議會選舉，孟什維克只係贏到3%，但係布爾什維克就贏咗23%。佢哋喺之後嘅時間，批評十月革命係政變，但係同時喺俄羅斯內戰繼續支持蘇俄。到1921年，孟什維克正式俾掌權嘅布爾什維克禁咗黨。
孟加拉塔卡

孟加拉塔卡（টাকা）係孟加拉國嘅法定貨幣，1947年開始用。
孟克

孟克（挪威文：Edvard Munch，1863年12月12號—1944年1月23號）係一位挪威表現主義畫家，出名作品包括《吶喊》。
孟加拉字

孟加拉字係一種婆羅米系文字，屬於 abugida，用嚟寫孟加拉話。
孟加拉字符號 ক（羅馬化 kô；IPA 係 /kɔ/）嘅各種變化孟加拉字符號 ক（羅馬化 kô；IPA 係 /kɔ/）嘅各種變化
孟加拉國解放戰爭

孟加拉國解放戰爭係1971年東巴基斯坦同巴基斯坦中央政府嘅戰爭，最後東巴基斯坦打贏獨立建孟加拉國，巴基斯坦得返西巴基斯坦嘅領土。
文希蓮

文希蓮，前香港演員，曾經喺1991年憑電影《愛在別鄉的季節》入面嘅飾演阿珍一角入圍香港電影金像獎最佳女配角。
文康廣播局

文康廣播局（英文：Broadcasting, Culture and Sport Bureau，縮寫：BCSB）係香港特別行政區政府嘅前決策局，負責市政、衛生等工作，喺1998年4月解散。
文德

文德（韓文：문덕군／文德郡 Mundŏk gun */?）係朝鮮民主主義人民共和國平安南道嘅一個郡。
文山線

文山線，原名木柵線，係臺北捷運文湖線其中一段，長10.9公里，13個站。
文峰區

文峰區係中國河南安陽一個市轄區，總面積179平方公里，人口34萬。
張量代數

喺抽象代數入面，一個向量空間嘅張量代數係嘅所有階嘅向量配以張量積所形成嘅代數，通常用或者嚟表示。
張量場

喺數學上，一個張量場（tensor field）係一嚿數學物體，會為一個數學空間（可以睇歐幾里得空間）當中嘅每一點俾一個張量表示嗰點嘅「位置」。對張量場嘅分析喺廣義相對論上好有用。
張釗

張釗，香港電影工作者，曾經憑電影《正義迴廊》入圍第41屆香港電影金像獎最佳剪接。
張醒非

張醒非（Cheung Sing Fei），最初係粵劇小武，20世紀40年代尾已轉做武生。20世紀50年代搬到香港，亦有做丑生，佢喺粵劇戲行裏面亦係著名嘅孝子。張醒非同梁金峰短暫返廣州市，喺1953年11月11號參加廣州市「大四喜劇團」，喺廣州市「東樂戲院」首演陳冠卿先生最新編撰嘅粵劇《劉金定斬四門》。由佢嘅銀幕處男作《金絲蝴蝶》（1949年8月）到息影電影《如來神掌劈魔平九派》（1968年3月），佢參演過約300部香港粵語電影。
張量積

張量積（英文：tensor product，符號係「」）係一個有關張量嘅概念。兩個向量空間同之間嘅張量積（）係指一個新嘅向量空間，呢個新空間包嗮所有可以由「同 包嘅向量」嗰度砌出嚟嘅張量。例子：
張量積喺物理學同工程學上都好有用。
張鈞𡩋

張鈞甯（本字寫作𡩋；粵拼：zoeng1 gwan1 ning4；英文：Janine Chang Chun-ning；1982年9月4號—）係臺灣電視劇同電影女演員，佢喺西德慕尼黑出世。代表作品有《白色巨塔》、《情非得已之生存之道》、《痞子英雄》、《最美的時光》同《武媚娘傳奇》等等。

爭議事件
2010年，張鈞甯喺中央大學產經研究所高分畢業，當時佢嘅碩士論文「我國演藝人員經紀管理之法制問題」標題入面兩隻字涉及到「我國」兩字畀大陸網民認為係台獨言論，因此引發外界關注。2020年9月6號，佢喺個人微博聲明「堅定地認同自己中國人身分」獲藍營力挺。
張量分解

當中  係一個複雜啲嘅張量，柞 、 同  係簡單啲嘅張量，而  係張量積（一種數學運算）。做張量分解目的係要等計起數上嚟冇咁撈絞。
張量微積分

張量微積分（tensor calculus），又有叫張量分析（tensor analysis），係指將向量微積分延伸到去對張量場，對張量場做微分同積分嘅分析。
安息年

安息年（希伯來文：שמיטה‎，羅馬拼音：shmita），係七年耕作周期嘅第七年，安息年期間，土地必須休養，所有土地都要停止耕種，現代嘅猶太教仍然遵守呢個規定。
根據《利未記》記載，上帝嘅子民經過六年嘅播種、剪枝、收割，就要俾土地歇息。嗰啲喺田上自然生長嘅產物係畀窮人收取嘅，餘低嗰啲就留畀野獸。上帝為咗避免佢嘅子民驚住之後唔夠物資，保證第六年所出產嘅可以足夠使用三年，而第七年就稱為「安息年」（Sabbatical Year）。凡違反呢個這律例嘅子民，都要受到上帝嘅憤怒同懲罰。

安息年規定
喺安息年期間，土地需要休養，所有農業活動，包括：耕種、栽種、修剪、收割，都一律禁止。其他農業技術，例如：淋水、施肥、除草、噴霧、割草等，只可以進行預防措施，而唔係用嚟提高果樹同農作物嘅產量。此外，所有自己生長嘅果實都會視為無主嘅（hefker），任何人都可以攞走。各種律法亦應用喺安息年農產品嘅出售、消費同處理。
安息

安息（拉丁文：Requiescat in pace）係一種簡短嘅墓誌銘，英文縮寫係「R.I.P.」，通常用全句「Rest in peace」或者簡寫嘅形式刻喺墓碑上面。「R.I.P.」一般見於天主教嘅墓園。
維基同享有多媒體嘅嘢：Requiescat in pace
安息彌撒

為亡者舉行嘅彌撒（英文：mass for the dead），又叫安息彌撒（英文：requiem mass，簡稱 requiem），係天主教為死咗嘅人舉行嘅彌撒，可以分做 ｢殯葬彌撒｣（英文：funeral mass）、｢新亡者喪禮彌撒｣ 同 ｢追思彌撒｣ 三種。｢安息彌撒｣ 個名本來係指呢類彌撒嘅進台經（introit）嘅拉丁文經文 嘅第一句第一個字（requiem），但係呢個字其實只係出現喺三款進台經嘅其中一款入面，而事實上，有呢個字嘅版本，喺粵語區亦唔係現時用嘅版本。
喺天主教，三種為亡者舉行嘅彌撒，目前其實只係剩返殯葬彌撒一種，其他種類，技術上都已經唔用，不過喺粵語區仲有。
安息彌撒又叫安魂彌撒，但係喺天主教基本上一早已經冇人咁叫，沿用呢個叫法嘅反而係音樂。

參考書目
公教報 (2017年11月10號)。〈慈幼會胡子義神父安息 享年102歲 畢生服務弱小〉。《公教報》 (香港中文)。第3847號。喺2024年9月7號搵到。
天主教香港教區 (2007年6月)。《逾越聖祭及辭靈禮（適用於山殯）》 (香港中文)。喺2024年9月7號搵到。

主徒會 (2001年1月1號)。《天主教英漢袖珍辭典》 (香港中文)。恒毅月刊社。喺2024年9月7號搵到。

天主教香港教區秘書處 (2017年4月)。《香港教區牧民指引》 (PDF) (香港中文)。喺2024年9月7號搵到。

羅馬聖禮部 (1983年) [1969年]。〈《基督徒殯葬禮 Ordo Exsequiarum》導言〉 (PDF). 《亡者禮儀》 (香港中文)。頁 53–58。喺2024年9月7號搵到。
安恩真

安恩真，係大韓民國嘅一個女藝人同埋歌手。
安息日

安息日，係猶太教嘅休息日，喺每個禮拜嘅第七日。呢個安排係因為神用六日創造世界後，喺第七日休息。
現代社會多數人喺禮拜日休息，就係源自安息日嘅習俗。
安息禮拜

安息禮拜係基督教儀式喪禮，可以喺殯儀館、教堂、醫院或殮房舉行。程序一般包括宣召、唱詩歌、讀聖經、牧師或傳道人帶領祈禱同祝福、瞻仰遺容等。辭別禮會喺墳場或火葬場舉行，棺木安置墓穴之後或入火化入爐前，親友可以向靈柩獻花。安息禮拜係為咗死者遺屬同親友追思而設立，而唔係為咗超度死者。

目的
安息禮拜嘅目的係俾親戚朋友，悼念死者嘅同時亦向喪家表達慰問同支持。透過喪禮儀節，讓遺屬同親友喺靈堂前適當噉舒緩悲傷嘅心情，同時亦可以重申基督嘅盼望，讓參與嘅人都能夠得到安慰同盼望。

禮儀
出席喪禮嘅目的，係向死者嘅家人表達關心、慰問。
衣着只需要穿着黑色或素色衫就可以，唔適宜穿着暴露嘅衣物。
安息禮拜唔會好似其他宗教儀式噉有任何禁忌，但喪家嘅屋企人可能未係基督徒而有禁忌，例如︰屋企人唔接受握手，亦應該表示接受同理解。
靈堂度要保持安靜，唔好大聲講大笑。
帛金冇規定要單雙數。
安息禮拜會以「默禱禮」代替「三鞠躬禮」。
瞻仰遺容儀式如果唔習慣可以唔參與，只需要坐喺位度等候。
吉儀基督教冇規定唔可以帶返屋企嘅禁忌，離開之後隨便處理就可以。
安息香科

安息香科（學名：Styracaceae）係雙子葉植物綱杜鵑花目嘅一個科。
安慰劑

安慰劑（英文：placebo）係指一種已知冇療效嘅藥或者療法，成日俾人攞嚟做醫學研究當中嘅對照。

安慰劑效應
安慰劑效應（placebo effect）係指廿世紀醫學上觀察到嘅一種現象－「如果病人諗住自己食咗隻特效藥（但隻藥實際上係冇用嘅安慰劑），佢哋主觀都會感覺舒服咗」。
安息帝國

安息帝國係波斯古時一個王朝，公元前247年建國，公元224年亡國。國土喺絲綢之路上面，做咗大漢同羅馬帝國之間嘅商貿中心。
復康徑

復康徑（英文：Rehab Path），係香港九龍藍田一條馬路，由茜發道開始，另一邊係掘頭路，去到觀塘三山國王廟，嗰度另有一條行人路通返去鯉魚門道。街名係嚟自嗰度嘅香港復康會藍田綜合中心。
復古改制

復古改制，係指西漢末年王莽篡位自立新朝之後，一連串參考古時《周禮》嘅社會制度改革，因為唔符合現實情況（離地），政策又成日改，最後都失敗，更令王莽最後畀人推落台。
彭卓棋

彭卓棋（英文：Michael Pang Cheuk Kei，1994年—），中韓混血兒，係香港南區區議會赤柱石澳區嘅前任區議員，同時係一個創業家；細佬彭家浩係區議員。

生平
彭卓棋喺香港出世，2012年喺香港大學讀社會科學，主修政治公共行政系。
喺2015年，佢成立咗公司，開始咗佢嘅創業之路，業務嘅範圍包括有市場推廣、網絡行銷等等。
喺2016年，佢創立咗香港青年創業聯盟，去支援後生仔創業。

政治生涯
佢喺14歲開始投身社會運動。2009年受黃毓民影響加入咗社民連，參加過反高鐵示威同埋五區公投。2011年，佢同黃毓民退出咗社民連，同年成為普羅政治學苑第一屆嘅畢業生。喺2012年，佢去咗讀香港大學，之後成為黃毓民喺立法會嘅議員助理，負責做政策研究，亦都有幫過手處理司法覆核嘅案件。同年，佢都有參加反國教活動。
喺2014年，佢參加過雨傘運動。同年，佢參加咗香港大學學生會選舉。當期時佢嘅候選內閣Smarties成員葉璐珊因為有共青團嘅身份，所以候選內閣嘅政治立場受到質疑，最終亦因為噉而落選。之後彭卓棋發表聲明話「喺組閣期間，時間有限，只能夠透過朋友介紹人加入，喺校園電視報出『紅底』參選人嘅一日前，我並唔知道葉璐珊嘅背景，能夠組莊出選已經好難得。之後葉璐珊被各界質疑佢嘅背景，佢要求內閣必須誠實面對所有嘅指控，葉璐珊一直將佢所知、所見同所聽毫無保留咁向各位分享，儘管本人知道佢嘅做法對依個內閣嘅選情極為不利。」 彭卓棋之後喺蘋果日報澄清相關嘅指控。
2018年1月，旺角嘅健身中心TF GYM突然間執笠，身為會員之一嘅彭卓棋發起咗「TF苦主聯盟」，搵咗超過400個苦主。要求健身中心賠錢同埋還返儲物櫃嘅個人物品。彭卓棋希望健身中心嘅負責人去解釋事件，並叫警方徹查事件。彭卓棋話，健身中心喺停業前大力促銷招收新嘅會員，聯盟已經將資料交咗畀警方調查。之後喺1月21號，彭卓棋舉行記者招待會交代進展。
2019年，彭卓棋加入南區民生關注組成為咗赤柱及石澳嘅社區幹事。到年中，香港嘅反送中示威浪潮一路持續，佢都有積極參與社會運動，並且參選赤柱及石澳區議會選舉，獲得民主派嘅推薦硬撼建制派。最終佢以2,680票擊敗咗得2,592票嘅陳李佩英當選。
2020年3月，大眾書局突然間執笠，彭卓棋同埋李傲然、巫堃泰幾個區議員去咗跟進大眾書局嘅執笠問題，幫有需要嘅員工過渡。
2021年，佢同細佬彭家浩一齊參與2021年香港區議員宣誓，結果佢宣誓無效，即時冇咗區議員議席。佢之後做咗基本法學生中心會長。
彭博商業周刊

《彭博商業周刊》（Bloomberg Businessweek）係美國一本財經雜誌，1929年創刊，每個禮拜一期。
彭妮露古絲

彭妮露古絲（Penélope Cruz，1974年4月28號—），係西班牙演員，馬德里出世，憑《情迷巴塞隆拿》攞到2008年奧斯卡金像獎最佳女配角。
彭偉昌

彭偉昌（Derek Pang，1961年—）係香港親中派法律界人士，香港高等法院上訴法庭法官，喺訂立《港版國安法》之後，佢成為咗國安法指定法官之一。
彭凱源

彭凱源（Una Pang）係香港嘅一名電台節目主持同無伴奏合唱表演者。

簡介
彭凱源喺2011年參與香港電台嘅《DJ生還者》，之後加入香港電台擔任《Teen Power》嘅節目主持，同主持深夜音樂節目《輕談淺唱不夜天》，並同金明主持《這裡找共鳴》。佢同時係香港青年協會香港旋律（Hong Kong Melody Makers）成員，唔定時同其他成員作無伴奏合唱演出，曾經喺香港國際無伴奏合唱盛典及其他大型演出裏面同香港歌手王菀之、方大同、林一峰、謝安琪、Robynn & Kendy等歌星合作，亦曾代表到海外表演同比賽，包括日本北海道第61屆札幌雪祭、台灣第22屆飢餓三十、2013深圳灣藝穗節及韓國仁川機場國際無伴奏合唱比賽。
彭凱源亦曾擔任演唱會和音、婚禮、晚宴歌手、電影、廣告配樂同配音工作。
彭季康

彭季康（粵拼：paang4 gwai3 hong1），係臺灣填詞人、臺北流行音樂中心首任執行長。
快感

快感（粵拼：faai3 gam2 | 英文：pleasure）係人嘅一種正面感覺，會覺得好開心、興奮、享受同滿足，可以透過娛樂、運動、性行為甚至係吸食毒品嚟攞到。

快感中心
内文：快感中心
快感中心係指個腦裏面負責引起快感嘅一拃腦區。
截至 2020 年為止，神經科學研究經已發現咗多個快感中心－包括係伏隔核、眶額皮質（前額皮層嘅一部份）、基底核以至島葉等嘅多個腦區都俾人發現同快感有關，都會喺攞到犒賞－無論件犒賞係嘢食、朋友定性愛都好－嗰陣啟動；呢啲腦區之間有緊密嘅連繫，佢哋是但一個啟動都會令到其餘嗰啲或多或少噉跟住齊齊啟動，快感呢樣嘢需要快感中心嘅唔同部份一齊同時啟動先至可以產生。而廿一世紀初神經內科（研究神經系統疾病嘅醫學領域）上已知，呢啲腦區因為病變等嘅原因而受損會搞到一個人出現「難以再得到快感」（睇埋失樂）嘅情況，呢樣嘢往往會搞到患者冇嗮生活嘅樂趣。
快思邏輯

快思邏輯（粵音：faai3 si1 lo4 cap1；英文：fuzzy logic），學術叫模糊邏輯，係邏輯嘅一種，唔同傳統邏輯代數零就零、一就一，快思邏輯可以喺零到一中間有唔同嘅可能性。好多電器都會用到快思邏輯，譬如電飯煲、洗衣機。
好似下圖，係保溫嘅快思邏輯。
快打旋風系列

《快打旋風系列》（Final Fight）係日本嘉富康出嘅一個打鬥電子遊戲系列，1989年出頭一套作品，2006年出第六套。
快打磚塊

快打磚塊（英語：Arkanoid）係TAITO喺1986年發布嘅一款彈珠消除類遊戲。

膠囊
淺紅色（S）：能量球嘅速度變慢。
綠色（C）：當球接觸彈跳時，唔會即刻彈返嚟，而係暫時附住。經過一定時間或者按下掣，球就會以原來嘅方向彈返嚟。
淺藍色（D）：將能量球嘅數量增加到3個。即使你將佢哋放喺螢幕底部，除咗最後一個之外嘅所有都唔會出錯。
藍色（E）：弓嘅長度增加1.5倍。
紅色（L）：按下按鈕畀鮑斯發射雷射。佢有兩道激光，但如果其中一個被激光擊中，兩者都會消失。螢幕上最多可以發射2發子彈。
粉紅色（B）：出口喺螢幕嘅右邊緣打開。如果鮑斯進入出口，佢將會獲得10,000分並晉級下一輪。出口打開之後，你可以繼續玩當前回合，直到彈返嗰個出口。
黑色（P）：庫存Baus數量增加1。
快打磚塊DS

快打磚塊DS（英語：Arkanoid DS），係由TAITO開發嘅彈珠消除類遊戲，2007年推出。
快意速成輸入法

快意速成輸入法係由香港人李長基喺1996年創製，結合速成輸入法同埋簡單粵語拼音嘅形音類中文輸入法。快意速成嘅創製定位係優化而家有嘅速成輸入法，提升中文輸入效率，增加輸入法嘅可用性。

版本歷史
2001年，喺香港發表快意速成2001A同快意速成2001B兩個版本。兩個版本都啱喺繁體中文視窗95/98/ME/XP/2000/NT4.0度用，包咗常用嘅繁體字。但係同快意速成2001A比，快意速成2001B收多咗香港政府製定嘅香港字。
2005年，發表快意速成2005版本。嗰個版本啱喺繁體中文視窗XP/2000/NT4.0度用，包咗常用嘅繁體字、簡體字同埋香港字。
2007年，發表快意速成輸入法6.0標準版嘅繁體系統同簡體系統兩個版本。繁體系統版本啱喺繁體中文或者英文視窗XP/2000/2003/NT4.0度用，簡體系統版本就啱喺簡體中文或者英文視窗XP/2000/2003/NT4.0度用。繁簡兩個版本都有收到統一碼字符集嘅繁體字、簡體字、香港字同埋日韓漢字。
小行星10093

小行星10093，係太陽系小行星帶嘅一粒小行星，圍繞住太陽運轉。
小行星10095

小行星10095，係太陽系小行星帶嘅一粒小行星，圍繞住太陽運轉。
小行星10096

小行星10096，係太陽系小行星帶嘅一粒小行星，圍繞住太陽運轉。
小行星10097

小行星10097，係太陽系小行星帶嘅一粒小行星，圍繞住太陽運轉。
小行星10090

小行星10090，係太陽系小行星帶嘅一粒小行星。
小行星10091

小行星10091，係太陽系小行星帶嘅一粒小行星。
小行星10094

小行星10094，係太陽系小行星帶嘅一粒小行星，圍繞住太陽運轉。
小行星10089

小行星10089，係太陽系小行星帶嘅一粒小行星。
小行星10092

小行星10092，係太陽系小行星帶嘅一粒小行星，圍繞住太陽運轉。
小行星10098

小行星10098，係太陽系小行星帶嘅一粒小行星，圍繞住太陽運轉。
新唐書

《新唐書》係北宋歐陽脩、宋祁、范鎮、呂夏卿一齊寫，佢係一本記載大唐歷史嘅紀傳體史書，共225卷。有本紀10卷、志50卷、表15卷同埋傳150卷。
新和站

新和站 (廣州地鐵)：廣州地鐵14號綫嘅車站。
新和站 (南疆鐵路)：南疆鐵路嘅車站。
合那高速公路入面嘅新和收費站。
廣州北三環高速公路入面嘅新和收費站。
新咖啡灣泳灘

新咖啡灣泳灘，香港泳灘之一，喺屯門青山公路十八咪半，英文叫Cafeteria New Beach。行政上歸屯門區。設施有泳灘。歸康樂及文化事務署管。
新唐人電視台

新唐人電視台2001年12月成立，2002年2月首播，總部放喺美國紐約，係全球最大嘅海外華語電視新聞網。喺各個洲都有人打躉，派咗記者駐喺紐約、東京、巴黎、悉尼等等國際都會。佢衣家經衛星、有線無線電視、網絡電視全天候向亞洲、歐洲、北美洲觀眾播放（經互聯網放嘅料，唔計當地政府隔咗嗰啲，個個都可以收到）。電視、網絡、移動三大媒體終端通通用到，新聞、影視、綜藝三瓣撈齊。衣間嘢嘅中國（大陸）新聞同當地官方嘢好唔同。
新唯識論

《新唯識論》係熊十力嘅代表作，亦都係現代新儒家嘅重要著作。佢嘅出版代表住熊十力思想體系嘅形成。講求「唯是反求實證」同埋「自知自識」  。

成書
熊十力係跟從支那內學院嘅歐陽竟無學習唯識（即係法相宗），然後喺1922年任教北大 。喺北大期間熊十力慢慢改變自己嘅佛教派系，由唯識宗改變成法性宗，後來認為儒學可以令唯識進步，而且改變人民思想，於是就喺1932年出版咗呢本書 。
新唯識論以法性宗為主，佢亦都包含咗華嚴宗、禪宗而且將儒學同埋易學融合，將唯識宗作為批判嘅對象 。
呢本書嘅思想亦都同熊十力後來嘅著作《論六經》、《原儒》、《體用論》、《明心篇》、《乾坤衍》嘅思想有住密切嘅關係。
新喜劇之王

《新喜劇之王》（英文：The New King Of Comedy）係2019年上畫嘅中港合拍電影，由王寶強同鄂靖文主演，周星馳、邱禮濤聯手執導。呢套戲係拍1999年港產片《喜劇之王》嘅續集。
新喀里多尼亞

新喀里多尼亞係法國嘅海外特殊屬土。佢係一堆島，響太平洋，響澳洲以東1,500公里，紐西蘭以北2,000公里，南回歸線再北多幾個緯度。面積1.86萬平方公里，人口27萬（2019年估計）。
屬土地理上主要分為兩部分：東面嘅主島同西面嘅羅雅堤群島，係沉沒咗嘅西蘭大陸最北嘅陸地。主島最多嘅岩石係源自海洋岩石圈，但係鏟咗上去嘅橄欖岩同玄武岩（合稱蛇綠岩套），帶蒞多種礦產。啲人就從橄欖岩風化層中開採咗全球一成嘅鎳礦，係當地主要經濟支柱。嗰啲特別嘅風化土壤亦都孕育出唔少獨有動植物。而由於處於熱帶，主島同羅雅堤群島都俾珊瑚礁包圍，所以當地都受旅客歡迎。
主島地貌
1853年起受法國殖民統治，1998年獲得自治。所以佢哋嘅貨幣唔同法國本土，係同法屬波利尼西亞一樣使太平洋法郎嘅。由於同歐裔居民不嬲有矛盾，當地原住民中有要求獨立嘅聲音，但經過三次公投後，啲人整體上都決定留喺法蘭西。而法國亦都重視依堆島，唔單止鎳礦係戰略資源，佢更加係法軍喺太平洋嘅大本營。
新和國小站

新和國小站係新北捷運安坑輕軌嘅一個車站。
斝

斝（讀賈），杯一種，三足，足袋形，有啲有兩柱。後尾有鋬可以揸住。石器時代已有陶造，後尾入青銅時代，用青銅造。後尾已經無用。
佢個款，同鬲同鬹似。有腳方便下起火加熱。如古時酒要暖飲。作用有如爵，但外形稍為唔同。
斜投影圖

斜投影圖（英文：Oblique projection）係一種喺 2D 表面上面表示 3D 物體嘅方法。
喺斜投影圖做法當中（簡化講），分析者要由嚿物體度射一拃彼此之間成平行嘅直線（平行投影），而呢啲直線冚唪唥都唔同投影表面正交（睇下圖 oblique）。
斜棟

斜棟（/，英文：Slash ）係種標點符號，形狀係由右上劃一條直線到左下，望落似傾斜咗嘅一棟，而家通常用嚟表達「或者」、「同埋」或者分數。
有個類似嘅符號（\）係由左上劃一條直線到右下，粵語好多時一樣都叫「斜棟」，但佢嘅正式名係叫反斜棟（英文：backslash ）。
斜角

斜角係兩條綫或者兩塊面之間，又唔垂直、又唔係平行嘅情況。可以有唔同嘅用途：

木工
喺木工嘅斜角
喺木工，斜角 (英文：Bevel) 就係一塊木由原本嘅直角，整到多咗一塊斜面。一般有需要去磨斜個角，都係為咗安全起見，避免有人因為畀個角吉到而受傷。
斜里町

斜里町（日文：斜里町／しゃりちょう Shari-chō）係日本北海道鄂荷次克綜合振興局斜里郡嘅一個町，面向鄂荷次克海，喺知床半島北部，係知床國立公園嘅一部分。斜里町喺2022年6月30號人口有10,964人，總面積有737.01平方公里（284.56平方英里）。
斜面

斜面（英文：Inclined plane），又叫坡道（英文：Ramp），係一種簡單機械，即係打斜咗嘅平面，可以用少啲力將一樣嘢由低位推上高位。
斜邊

一個直角三角形同佢條斜邊h、直角邊c1同c2。
斜邊（粵拼：ce4 bin1，英文：Hypotenuse），係直角三角形度最長嗰條邊，喺直角（90°角）對面。
斜格

斜格（英文：oblique case）係文法格嘅一種，可以泛指任何「主語以外嘅嘢」嘅格。
好似英文嗰種「將 ACC 同 DAT 當做同一格」嘅做法，會將呢兩隻格統稱做斜格。
斜率

斜率係一種比值，用嚟表示傾斜嘅程度。計法係高除以底。
一條直線嘅斜率喺任何一點都係一樣。
計曲線斜率要用到導數，係微積分入面嘅一種算法。
對一個函數，如果要搵兩點譬如  同  嘅斜率：
；
如果要搵曲線中某點  時嘅斜率，用上面條式會變咗（不定式），所以要用極限嚟計：
。
尿袋

尿袋係種醫療護理用品，專畀小便失禁嘅病人用，幫佢裝住啲尿。
局部函數

局部函數（partial function）係函數嘅一種。一個由集 X 去集 Y 嘅局部函數唔會指定嗮 X 嘅每個元素對應 Y 嘅一個元素，即係話 X 嘅某啲元素可以喺 Y 入面冇對應或者多過一個對應。
尿道

尿道係泌尿系統一部份，負責將尿由膀胱排出體外。
另外，男性嘅精液亦都由輸精管經尿道排出體外。
局部性腸炎

局部性腸炎（英文：Crohn's disease）係一種腸臟嘅炎症，症狀係肚屙、肚痛、發燒同埋體重減輕。
尿酸

尿酸係一種含有碳、氮、氧、氫嘅雜環化合物，佢嘅分子式係C 5H4N4O3。
食太多含有嘌呤成份嘅嘢，而喺新陳代謝過程中，身體未能將嘌呤進一步代謝成為可以由腎臟經尿液排出嘅排泄物。而呢啲物質最終形成尿酸，再經血液流向（軟）結締組織，以結晶體積存喺體內，如果有誘因引起沉積喺軟組織好似關節膜裏面嘅尿酸結晶釋出，咁就導致身體免疫系統過度反應（敏感）而造成炎症（痛風症）。
局部搜尋

局部搜尋（粵拼：guk6 bou6 sau2 cam4；英文：local search）係一種數學最佳化技術，起始嗰陣隨機噉試一個可能嘅答案，個答案多數唔啱用，但係跟住個程式就對個答案做細幅度嘅修改然後再試，一路重複直到搵到個啱用嘅答案，或者過咗時限為止。呢種做法通常搵唔到「最佳」嘅答案，但係就可以响「可能答案數量好多」嘅情況下搵返個「有返咁上下好」嘅答案。

基礎
内文：數學最佳化
局部搜尋係數學最佳化嘅一種做法，能夠响特定嘅情況下將手上嗰個函數嘅 output 整到有咁大得咁大（最大化）或者有咁細得咁細（最小化）。
局部搜尋呢種做法，本質上就有不確定性响度：例如可能手上嗰條問題其實係有正確答案嘅，但係部電腦咁啱唔好彩撞唔中（撞中之前時間到）；又或者條問題實際上有多過一個答案，但係部電腦只係搵到其中一個。

做法
用布林可滿足度問題（SAT）做例子。用局部搜尋嚟解 SAT 問題，可以想像以下噉嘅步驟:p 26。而家想像要評估呢條布林表達式：
步驟：
隨機噉設定啲變數嘅數值（隨機試一個可能嘅答案），例如設做

試下第 1 步產生嗰個答案係咪啱用；
（唔啱用）
如果啱用（研究者已經指定咗乜嘢算係啱用），將手上嗰個答案畀出嚟做最終答案；
如果唔啱用，就將其中一個變數「反轉」，例如變做
（「反轉」咗）
返去步驟 2，直至搵到一個啱用嘅答案或者時限過咗為止（對個答案做細幅度嘅修改然後再試）。
有關實際應用上會用嘅局部搜尋做法，可以睇睇爬山演算法同埋模擬退火。
局部獨立

局部獨立（英文：local independence）係潛在變數模型成日用嘅一條假設，指「同一個潛在變數啲指標之間係條件獨立嘅」。
嵊泗

嵊泗係中國浙江舟山一個縣，總面積8824平方公里，人口8萬。
崩大碗

崩大碗（Centella asiatica）又叫雷公根，係屬於傘形科積雪草屬，可以用嚟煲涼茶，有清熱利濕、消炎解毒嘅功效。
崩紗

崩紗係一類嘅昆蟲，又叫「蝴蝶」；不過如今已經好少人用呢個詞。而家啲人講嘅「崩紗」可以係：
維基辭典有呢個詞嘅解釋：崩紗
崩紗 (小食)，一種小食。
崩紗腩，一種牛腩。
嵇氏

嵇（粵拼：kai1）係唐人姓氏，喺《百家姓》裏頭排第194位。

名人
呢篇嵇氏係同姓氏有關嘅楔位文章，重未寫完嘅。麻煩你幫手充實佢。
嵊州

嵊州係中國浙江紹興一個縣級市，總面積1784平方公里，人口74萬。
嵌入

喺數學入面，嵌入（英文：embedding或imbedding）係指一件數學物件裝咗喺另一件有同類結構嘅物件入面，例如一個羣同佢嘅子羣。
我哋係COLLAR

《我哋係COLLAR》（We Are COLLAR）係香港MakerVille製作嘅綜藝節目，亦係MakerVille旗下女子組合COLLAR頭一個團隊綜藝節目，2022年5月30號到6月10號逢禮拜一到五23:00－23:30喺香港電視娛樂ViuTV播。節目頭5集主要介紹COLLAR成立嘅過程，同埋各成員同經理人嘅個人介紹；後5集就主要係畀COLLAR入去營地玩競技遊戲。
我哋係香港人

我哋係香港人（英文：We The Hongkongers）係美國嘅香港人組織，喺2020年3月10號成立。
我和殭屍有個約會

《我和殭屍有個約會》（英文：My Date With a Vampire）係香港亞洲電視製作嘅電視劇，用吸血殭屍做主題，由尹天照、萬綺雯、楊恭如、陳啟泰、吳廷燁、張文慈、杜汶澤、張國權、黃樹棠、呂有慧、楊嘉諾、姜皓文、冼灝英、程東、煒烈主演，1998年首播。由於套劇好受歡迎，之後製作咗《我和殭屍有個約會II》同《我和殭屍有個約會III之永恆國度》。亞洲電視執笠後，再被翻拍成電影《驅魔龍族馬小玲》。
我和茱茱有個約會

我和茱茱有個約會（My Date with Drew）係一部 2005年嘅紀錄片，講一個二打六、窮到燶、27 歲嘅鬼佬 Brian Herzlinger 用千一蚊美金喺三十日之內去約三唔識七嘅明星茱啤莉摩亞（Drew Barrymore）出嚟。佢同兩個 friends 將成個過程錄抵，當中有唔少搞笑用嘅情節。部 cam 係用電器鋪 Circuit City 嘅三十日退錢保證「買」嘅，用完就退貨。
我哋係人民嘅軍隊

我哋係人民嘅軍隊，係蘇聯嘅一首政治歌曲同軍歌。
我哋係香港人，唔係中國人

《我哋係香港人，唔係中國人》係一個2012年7月喺Facebook上成立嘅香港網絡團體，人員藉住群組宣稱要表達對中華人民共和國中央人民政府嘅不滿，希望中央政府唔好再干預香港。至2013年年尾，有一千幾Facebook用戶訂閱。組織前發言人係社運人士陳梓進。
巨人

巨人（粵音：geoi6 jan4）係神話入面常見嘅傳說生物，形象係比正常人大好多嘅人形生物。有好多神話同傳說入面都有提到巨人，例如係童話故事《阿積與豌豆樹》或者《自私嘅巨人》噉。
巨加大橋

巨加大橋係連接大韓民國釜山廣域市同埋巨濟島嘅跨海大橋，總長8.2公里，總投資14469億韓圜，喺2010年12月竣工。大橋開咗令由慶尚南道巨濟市去釜山加德島嘅距離由本來140公里縮短到60公里，要嘅時間亦由兩個鐘頭縮短到50分鐘左右。
巨加大橋工程分為海底沉管隧道路段同埋兩座斜拉橋路段兩部份。大韓民國喺呢次工程首次引進沉管隧道施工方式。釜山加德島至大竹島嘅海底隧道總長3.7公里，係今下世界海底隧道之最。渠嘅沉管隧道設置喺水底48米深，係世界最深嘅海底隧道。
巧家

巧家係中國雲南昭通一個縣，總面積3245平方公里，人口52萬。
巧明街

巧明街（How Ming Street），喺香港九龍觀塘嘅一條主要街道，喺港鐵觀塘綫牛頭角站附近。以前係工廠區，依家就工業貿易商業大廈林立。
巧茶

巧茶（粵拼：haau2 caa4；學名：Catha edulis）係衛矛科巧茶屬嘅常綠灌木。原產地喺東非，一般喺非洲熱帶地區、埃塞俄比亞、阿剌伯半島同中國大陸嘅海南、廣西地區搵到。佢啲葉有卡斯酮呢種興奮物質，可以嚼碎嚟食，所以有人種呢種樹。
巧茶有好多個名，喺佢流行嘅區域（阿剌伯半島、非洲之角）佢嗌做卡它葉（阿拉伯文：قات‎、索馬里話：qaat
，音標[ˈkæt]，拉丁轉寫：kat、qat、ghat、chat、khat）。喺西方，啲人嗌佢做阿剌伯茶（Arabian tea）、也門茶、埃塞俄比亞茶。喺非洲大湖地區，嗌做miraa。喺南非，啲人嗌佢做布殊民茶（Bushman's tea）。佢重有個名嗌「東非罌粟」。

毒品
巧茶同第二啲毒品嘅傷害程度比較
雖然話巧茶嘅葉既可以嚼碎嚟食，又可以沖成茶嚟飲，但係如估成日食，係好容易上癮嘅。所以有好多個國家話巧茶係興奮劑或者係限制藥品，至於喺沙地阿拉伯更加係唔畀帶入去。如估帶咗巧茶入沙地阿剌伯嘅話、發現咗係要斬頭㗎。就算係沙地阿剌伯週圍嘅國家，巧茶亦都係違法嘅，唔使問阿貴喇，無話賣，就算個身有巧茶都會判終身監禁，冇得出返嚟。不過有例外，喺也門係合法嘅。而喺聯合國、歐美，就話阿剌伯茶係隻軟性毒品。喺2014年1月1號，中華人民共和國國家食品藥品監管總局、公安部同埋衛生計生委公佈嘅《精神藥品品種目錄（2013年版）》正式實施，巧茶列入咗「毒品」嘅範圍。

毒性
巧茶雖然話係可以醒神，但係如估成日食嘅話，會搞到厭食、跟住營養不良，重會降低人體嘅免疫力、搞到週身病。將佢啲葉整乾咗之後，個樣好似茶葉，不過毒性無減，無論係嚼定沖茶飮，效果同啱啱食完海洛英差唔多，佢毒效好犀利，會上癮。

巧茶喺各國嘅合法情況
下面呢份表係話巧茶喺各國嘅合法情況。

南美洲
巧茶喺南美洲度，從嚟未有法律去監管過。但係嗰邊有入境攜帶重量嘅限制。
巨人堤道

巨人堤道係英國一處地質奇觀，喺北愛爾蘭貝爾法斯特西北約莫80公里嘅大西洋海岸，由約莫四萬條六角形石柱組成8公里海岸。呢處經已被列入聯合國教科文組織世界自然遺產。
巨匠造物主

巨匠造物主成日畀人描繪成一隻「頭似獅子嘅大蛇」噉嘅形象。
巨匠造物主，又有譯做德謬哥，係源於上古時代（5 世紀同打前）嘅一個哲學同神學概念。最基本上，巨匠造物主就係想像中一位受上帝所造、負責創造宇宙嘅神祇。包括柏拉圖在內嘅多位古希臘思想家，都有討論過巨匠造物主相關嘅諗法。

定義
睇埋：上帝
唔同派別對巨匠造物主嘅睇法都有些少出入。响最基本上，巨匠造物主係上帝嘅「手下」：根據呢種見解，巨匠造物主受上帝創造，所以同人類一樣係受造物，屬上帝嘅奴僕；而巨匠造物主嘅職責就好似一位工匠噉，按上帝嘅意思郁手創造同維持宇宙。
靈知派（Gnosticism）有提到巨匠造物主：靈知派係响公元 1 世紀尾興起嘅一套宗教思想及後衰落；佢哋喺思想上建基於但拒絕當時嘅猶太教同基督教主流信仰；唔少靈知派信徒主張《舊約聖經》裏面嗰個「上帝」查實係巨匠造物主，呢個巨匠造物主係邪惡嘅，而佢所創造嘅世界反映咗佢嘅性格－呢個世界同巨匠造物主一樣咁殘酷無情，成日都會出現「用洪水殺晒世上所有人」（挪亞方舟相關嘅故仔）噉嘅殘忍嘢；相比之下，《新約聖經》入面裏面嗰個上帝－耶穌稱之為「天父」嗰位－明顯仁慈敦厚好多，而呢位天父先至係真正嘅上帝。呢種睇法畀主流基督徒視為異端。
主流基督徒會批評：如果創造世界嘅神係邪惡嘅，所以佢所做嘅世界就係邪惡嘅；噉創造「創造世界嘅神」嘅神都係邪惡嘅，噉樣根本就唔會有全善嘅神存在。
於氏

於氏係唐人姓氏，喺《百家姓》裏頭排第203位。

知名人物
於梨華：台灣作家，佢嘅作品喺1980年代被改編成為廣播劇喺《香港電台》播放。
呢篇於氏係同姓氏有關嘅楔位文章，重未寫完嘅。麻煩你幫手充實佢。
於特森

於特森（Uetersen）係德國一座城，響漢堡西北30公里。西德飛行員魯斯特（Mathias Rust）1987年揸飛機突破蘇聯防線飛到莫斯科，就係喺度出發。
維基同享有多媒體嘅嘢：Uetersen
施亞蘭奇勒

施亞蘭奇勒（粵拼：si1 aa3 laan4 kei4 lak6，英文：Ciaran Clark，1989年9月26號—）係英倫出世嘅愛爾蘭男足球員，踢中堅，2009年出道。

葳蕤史
呢節要加長。
英格蘭足球冠軍聯賽冠軍：2016–17賽季
英格蘭足球青年超級聯賽冠軍：2007/08年；
和平盃冠軍：2009年；
英格蘭足球預備組超級聯賽冠軍：2008/09年、2009/10年；
施介強

施介強（粵拼：si1 gaai3 koeng4，英文：Sze Kai-Keung 或 Sze Lot，1957年9月23號—2018年2月22號），花名「肥施」，係香港男演員。1957年佢喺香港出世，原籍廣東汕頭。佢係活躍於影視圈嘅資深傳媒人。

生平
1981至1984年，施介強係「新藝城」第一位合約演員。1988至1990年，佢係亞洲電視藝員。佢拍過好多齣電影，著名角色包括《審死官》入邊嘅「肥龍」。佢又同車保羅搭檔，以一高瘦一矮肥嘅形象，拍電影之外仲拍過唔少廣告。
除咗做戲之外，施一路從事廣播工作，從無間斷。佢喺香港電台做節目主持人同幕後工作十幾年，2017年10月退休。
施曾經講過：「因為喜歡李小龍，是忠實的『李小龍迷』，而且有採訪經驗，因緣際會之下，便為兩套關於李小龍的紀錄片擔任導演，也是對李小龍的一份敬意。」
據施嘅好友、中學同學林嘉華介紹，施非常樂於助人，愛好電影同音樂。佢多才多藝，識耍柔道同中國武術，彈鋼琴又好叻。施喺加拿大留學嗰陣，試過喺運動場比賽現場表演音樂，返香港之後都有去一啲以前1980年代嘅酒廊表演，純粹因爲佢嘅興趣。
2018年2月18號晚黑，施喺屋企跌親，入院留醫，21號晏晝昏迷。2018年2月22號晚黑8點，施介強喺香港伊利沙伯醫院病逝，終年60歲。3月23號喺萬國殯儀館設靈，第二日喺鑽石山火葬場火化，之後按佢本人遺願海葬。2018年金像獎頒獎典禮有環節向佢致敬。

演出
呢個表唔完整，歡迎加料。
最佳拍檔（1982）
難兄難弟 (1982)
緣份 (1984)  肥施/吳威大佬
壞女孩 (1986)
開心鬼3（1986）
阿郎的故事（1989）
籠民（1992）
審死官（1992）肥龍/廣州衙差
97家有喜事（1997）
於爾克

於爾克（荷蘭文：Urk）係荷蘭一座城，喺傅利禾蘭，人口2萬。
施事

施事（agent，粵拼：ei1 zeon2）係一種成日畀人攞嚟討論嘅主題關係。
如果話 XX 係施事，即係指 XX 係（可能有意圖噉）做出隻動詞指嗰樣行動嘅主體，例句有
我食咗粒荔枝。（施事：我）
家姐飲咗杯咖啡。（施事：家姐）
施事者偵測

施事者偵測（英文：agent detection）指人類唔清楚某件事發生嘅因由嘅時候（例如道門自動閂埋），會傾向認為背後有個施事者（有目的同有智慧嘅存在，例如人、靈體或者其它超自然力量）存在，而現實入面施事者可能存在，亦可能唔存在（例如只係一陣風）。 擬人論（anthropomorphism）亦係施事者偵測嘅表現，人傾向將模糊不清嘅嘢（例如雲）睇成人樣。

演化優勢
唔少研究都會以演化優勢嚟說明人點解會有施事者偵測。 基本諗法係，當人類唔知前方危唔危險嘅時候，例如喺森林入口見到類似猛獸嘅腳印，根據施事者偵測，佢哋應該兜路走。因為假設事實上腳印係屬於草食動物，佢嘅成本只係兜路用多咗嘅時間。而如果個腳印真係屬於獅子，而佢哋走咗入森林，死亡風險就會大增。為咗提升生存機率，佢哋會兜路走。
根據錯誤管理理論（Error management theory），某啲認知偏誤（例如施事者偵測）係為咗適應環境而演化出嚟，唔係冇用或者完全係壞事。呢個理論假設面對唔確定因素嘅時候，由於唔知自己會唔會犯錯，人會思考做錯決定嘅成本，然後根據安全勝於後悔原則（better safe than sorry），下代價最低嘅決定。具體嚟講，判斷同現實有四個組合（認為有但其實冇、認為有而真係有、認為冇但其實有，認為冇而真係冇）。假設做錯判斷（即係第一同第三個情景），前者（假陽性）嘅成本比後者（假陰性）細好多，因為前者只係因為兜路而嘥時間同體力，但後者會導致死亡。面對唔對稱嘅成本，加上唔兜路所慳咗嘅時間同體力唔能夠抵銷呢個成本，兜路顯然係代價最低嘅決定，同時解釋到點解人傾向做假陽性判斷。

認知機制
關於背後嘅認知機制，Barret承接Guthrie有關研究，認為人擁有所謂hyperactive agent-detection device （HADD），令人過度敏感，以致成日錯估施事者存在。根據呢個講法，當情況越唔明確（例如環境越暗，資訊越少），潛在威脅就越大，為咗降低不確定性，人會更傾向錯誤噉假定施事者存在。例如有研究發現人感到敬畏嘅時候比較唔能夠忍受不確定因素，於是容易引發施事者偵測。不過有研究就有唔同嘅結論。

宗教相關
施事者偵測好多時會用咗嚟解釋點解人會信有上帝同其它超自然現象，相關討論成為宗教認知科學（cognitive science of religion）嘅主要課題。